Pvm
04.03.2010

Oikeusministeriö
     

Dnro
	1/050/2010

PL 25
00023  VALTIONEUVOSTO

Viite:	14.01.2010, OM12/41/2007,OM004:00/2008
Asia:	Hallintolainkäytön kehittäminen. Prosessityöryhmän välimietintö; opetusministeriön lausunto

Oikeusministeriö on pyytänyt opetusministeriöltä lausuntoa hallintolainkäytön kehittämistä koskevasta prosessityöryhmän mietinnöstä. Opetusministeriö toteaa lausuntonaan seuraavaa:

Opetusministeriön kannalta keskeinen asia on muutoksenhaun ohjaaminen yleisesti hallinto-oikeuksiin ministeriöiden hallintopäätöksistä. Opetusministeriössä se koskisi mm. opetus- ja kulttuuritoimen rahoitusta koskevia valtionosuus- ja valtionavustuspäätöksiä, joissa ensi vaiheena on oikaisuvaatimusmahdollisuus. Muita keskeisiä hallintopäätöksiä ovat koulutuksen järjestämis- ja ylläpitämisluvat, joista valitetaan korkeimpaan hallinto-oikeuteen. Opetusministeriön näkemyksen mukaan nykyinen muutoksenhakujärjestelmä on toiminut hyvin. Jos hallinto-oikeudesta tulee valitustuomioistuin, valitusten määrä voi lisääntyä. On tarkoituksenmukaista, että erityisistä syistä muutoksenhaun ohjaamisesta suoraan korkeimpaan hallinto-oikeuteen voitaisiin säätää erikseen, kuten mietinnössä todetaan.

Oikeudenkäyntikulujen korvaamiseen liittyen opetusministeriö toivoo jatkovalmistelussa täsmennettävän, mitä käytännössä tarkoitetaan sillä, että muutoksella pyritään myös jossain määrin laajentamaan viranomaisen korvausvelvollisuutta.

Liitteinä toimitetaan Opetushallitukselta ja Suomen Akatemialta pyydetyt lausunnot.

Kansliapäällikkö	Harri Skog	

Lainsäädäntöneuvos	Salla Kalsi	

LIITTEET	
Opetushallituksen lausunto 15.2.2010
Suomen Akatemian lausunto 19.2.2010

TIEDOKSI	
Valtiosihteerit
Erityisavustajat
Opetusministeriön osastot ja erillisyksiköt